
PATVIRTINTA
Kretingos rajono savivaldybės
administracijos direktoriaus
2026 m. gegužės    d. įsakymu Nr. A1-

KRETINGOS RAJONO SAVIVALDYBĖS ADMINISTRACIJOS TINKLŲ IR INFORMACINIŲ SISTEMŲ KIBERNETINIO SAUGUMO POLITIKOS APRAŠAS 

 Bendrosios nuostatos ir tikslai

1. Kretingos rajono savivaldybės administracija (toliau – Administracija), išleisdama Kretingos rajono savivaldybės administracijos tinklų ir informacinių sistemų kibernetinio saugumo politikos aprašą (toliau - Aprašas) deklaruoja, kad reaguodama į aplinkos saugumo rizikas bei Lietuvos Respublikos  teisinį reguliavimą, suformulavo šį Aprašą  ir jame kelia šiuos tikslus: 
1.1. kurti ir nuolat išlaikyti aukštą informacijos ir kibernetinio saugumo lygį organizacijoje ir tiekimo grandinėje, kuris apima techninių ir organizacinių priemonių komplekso taikymą;
1.2. veikloje vadovautis 2024 m. gruodžio 14 d. Europos Sąjungos tinklų ir informacinių sistemų apsaugos direktyva (ES) 2016/1148 (toliau – TIS2), 2024 m. spalio 18 d. Kibernetinio saugumo įstatymu Nr. XII-1428 (toliau – KSĮ), Lietuvos Respublikos vidaus reikalų ministro 2026 m. balandžio 20 d. įsakymu Nr. 1V-319 „Dėl Lietuvos Respublikos vidaus reikalų ministerijos tinklų ir informacinių sistemų kibernetinio saugumo politikos aprašo patvirtinimo“ (toliau – KSRA), taip pat 2016 m. balandžio 27 d. Bendruoju duomenų apsaugos reglamentu (BDAR) (ES) 2016/679 bei rinkoje vyraujančiomis gerosiomis informacijos ir kibernetinio saugumo praktikomis, skirtomis tinklo informacinių sistemų (toliau – TIS) procesams ir technologijoms;
1.3. skirti reikalingus resursus kibernetinio atsparumo didinimui. Administracijos vadovybė asmeniškai įsitraukia į kibernetinio saugumo veiksmų įgyvendinimą;
1.4. užtikrinti, kad kibernetinio saugumo priemonės yra taikomos visoje organizacijoje ir tiekimo grandinėje – nuo paslaugų tiekėjų ir subtiekėjų, partnerių, suinteresuotų šalių iki paslaugų gavėjų.
2. [bookmark: _Hlk189048660]Šis Aprašas yra taikomas visai Administracijai ir jos darbuotojams, taip pat tiekimo grandinės dalyviams, kurių paslaugos ar produktai atlieka svarbų vaidmenį Administracijos veikloje ar paslaugose, bei gali turėti įtakos informacijos ir kibernetiniam saugumui.

 TINKLŲ IR INFORMACINIŲ SISTEMŲ Kibernetinio saugumo politikos principai ir įpareigojimai

3. Siekdama nuolatos didinti parengtį kibernetinio saugumo srityje, Administracija įvardina principus ir įpareigojimus, kuriais vadovaujasi tobulindama vidaus procesus, technologijas ir vadybos praktikas. Šie principai taikomi visiems Administracijos darbuotojams, tiekėjams, rangovams, partneriams, kurie dalyvauja paslaugų ir prekių tiekimo grandinėje:
3.1. [bookmark: _Toc215825372][bookmark: _Toc229043783][bookmark: _Toc215825373][bookmark: _Toc229043784]Nuolatinė stebėsena ir tobulinimas. Administracija nuolatos vykdo stebėsenos veiklas kibernetinio saugumo srityje: analizuoja atitiktį teisės aktams, atlieka vidaus ir išorės auditus, identifikuoja rizikas, ruošiasi avarinėms situacijoms. Stebėsenos metu nustatyti neatitikimai, rekomendacijos ir rinkoje vyraujančios gerosios praktikos yra nuolatinio gerinimo iniciatyvų varomoji jėga.
3.2. [bookmark: _Toc215825374][bookmark: _Toc229043785]Kibernetinių incidentų identifikavimas ir informavimas. Administracija diegia priemones skirtas kibernetinių incidentų nustatymui, registruoja ir valdo incidentų sprendimo procesą bei užtikrina, kad įstatymų nustatytu būdu būtų informuojami paveikti paslaugų gavėjai, partneriai, tiekėjai, rangovai bei valstybinės institucijos.
3.3. [bookmark: _Toc215825375][bookmark: _Toc229043786]Tiekimo grandinės ir trečiųjų šalių saugumas. Administracija įgyvendina kontrolės priemones, skirtas valdyti kibernetines rizikas, susijusias su tiekėjais ar trečiomis šalimis, tiekiančiomis informacinių technologijų paslaugas ar TIS infrastruktūrą. Priemonės taikomos vadovaujantis proporcingumo principu apima sutartis, tiekėjų instruktavimą, teikiamų prekių ir paslaugų stebėseną ar tiekėjų auditus.
3.4. [bookmark: _Toc215825376][bookmark: _Toc229043787]TIS turto identifikavimas ir valdymas. Administracija nuolat atnaujina kritinių turto objektų registrą bei vertina turto reikšmingumą. Tai yra pagrindas valdant su turtu susijusias rizikas ir parenkant teisingas apsaugos priemones.
3.5. [bookmark: _Toc215825377][bookmark: _Toc229043788]Griežta prieigos kontrolė. Administracija taiko griežtas taisykles ir tvarkas kontroliuoti darbuotojų prieigai prie TIS sistemų ir duomenų, apimant tiek fizinę, tiek virtualią prieigą. Kritinių sistemų prieiga yra apsaugota kelių faktorių autentifikavimo priemonėmis.
3.6. [bookmark: _Toc215825378][bookmark: _Toc229043789]Veiklos tęstinumas ir atkūrimas po avarijų. Administracija nuolat analizuoja rizikas, kurių pagrindu identifikuoja avarinius scenarijus, kuriems ruošia avarinius atstatymo planus ir procedūras, diegia prevencines ir žalos mažinimo priemones, kad užtikrintų kibernetinį atsparumą bei veiklos tęstinumą.
3.7. Duomenų šifravimas. Administracija identifikuoja jautrius duomenis, kurių atskleidimas išorėje gali sukelti žalą. Tokių duomenų šifravimas yra apibrėžtas ir diegiamas vadovaujantis vidine šifravimo ir kriptografijos tvarka, apimančia šifravimą tiek duomenų perdavimo, tiek ir saugojimo metu.

 Kibernetinio saugumo dokumentai

4. Administracija ruošia ir reguliariai atnaujina dokumentų rinkinį, skirtą kibernetinio saugumo praktikoms diegti, įtvirtinti ir prižiūrėti.
5. Administracija pateikia duomenis apie šiuos dokumentus Nacionalinio kibernetinio saugumo centro valdomoje Kibernetinio saugumo informacinėje sistemoje pagal instrukcijas, nurodytas KSRA.
6. Svarbiausi TIS kibernetinio saugumo valdymo dokumentai yra viešinami įstatymo numatyta tvarka.

 Baigiamosios nuostatos

7. Šis Aprašas turi būti peržiūrimas ir atnaujinamas bent kartą per metus arba kai atsiranda esminiai organizacijos pokyčiai. Už šio Aprašo peržiūrėjimą ir atnaujinimą yra atsakingas Kibernetinio saugumo vadovas.


